Tallinna Paberivabrik

Tallinna Paberivabrik oli paberivabrik, mis asus praeguse Stockmanni kaubamaja kohal Liivalaia tänava ja Maakri tänava ääres aadressil Maakri 27.Tallinna entsüklopeedia. II köide Tallinn: Eesti Entsüklopeediakirjastuse AS, 2004, lk 267 

Paberivabriku ehitamist Maakri ja Klaasingi tänava vahelisele alale alustas 1885. aastal 2. Gildi kaupmees Eduard Johanson. Johansoni paberivabrik asus ajaloolise Jaaniveski kohal. Vabrik alustas tööd  1895. aastal muudeti ettevõte aktsiaseltsiks ja vabriku nimeks sai AS Tallinna Paberivabrik E. J. JohansonTallinna Paberivabrik, 1944-1971 (vaadatud 13.02.2017) (saksa keeles ka Papierfabrik E. J. Johannson).

pisi|Johansoni paberivabriku korsten Stockmanni kaubamaja kõrval

1939. aastal sai vabriku omanikuks Eesti Tarbijate Kooperatiiv, enne seda oli AS E. J. Johansoni paberivabriku peaaktsionär Inglise firma Westminster Trading and Industry Company, Ltd., keda esindasid vennad Boris ja Nikolai Gordon. Boris kuulus ka aktsiaseltsi juhatusse ja Gordonid omasid aktsiaid ka isiklikult. Aktsionäride hulka kuulusid veel ettevõtte omaaegse direktoriSurma läbi lahkunud oma endist kauaaegset lugupeetud ja unustamata asjaajaja-direktorit ja juhatuse liiget ins. tehn. Moses Bialikut leinab sügavas kurbuses A-S. Tallinna Paberivabrik E. J. Johanson'! juhatus, Uus Eesti, nr 14, 14. jaanuar 1937 MosesSurma läbi lahkunud oma endist kauaaegset lugupeetud ja unustamata asjaajaja-direktorit ja juhatuseliiget ins. tehn. MOSES BIALIK'ut leinab sügavas kurbuses A-s. Tallinna Paberivabrik E. J. Johansoni juhatus., Waba Maa, nr 10, 14. jaanuar 1937 / Mooses Bialiku omaksed, kes elasid Prantsusmaal. Peale B. Gordoni kuulus juhatusse tubakavabriku Sirena omanik Boris Katlama. Vabrikus töötas 295 inimest, kellest 37 olid ametnikud ja juhtiv tehniline tööjõud. Vabrik turustas oma kolme masinaga aastas umbes 4700 tonni paberit.ETK ostis a.-s. E. J. Johansoni paberivabriku, Päewaleht, nr 187, 14. juuli 1939 Aktsiate eest maksti 1 600 000 krooni.ETK ostis A.-S. Johansoni paberivabriku, Postimees (1886-1944), nr 185, 14. juuli 1939

1. mail 1945 läks vabrik Eesti NSV Toiduainetetööstuse Rahvakomissariaadi alluvusse ja vabriku nimeks sai Tallinna Paberivabrik. 1952–1956 oli Tallinna Paberivabriku direktor Arnold Kress. 1. aprillil 1958 liideti Tallinna Paberivabrikuga Riiklik Vihikuvabrik Murrang, 1. mail 1963 ka Kartonaaživabrik Täht. 1. maist 1963 kuni oktoobrini 1965 kandis vabrik nimetust Tallinna Paberi- ja Kartonaaživabrik. 15. oktoobrist 1965 allus vabrik Eesti NSV Metsa-, Tselluloosi-, Paberi- ja Puidutööstuse Ministeeriumile ja siis taastati vabriku endine nimetus Tallinna Paberivabrik.

Aastatel 1968–1971 allus Tallinna Paberivabrik Eesti Tselluloosi- ja Paberitööstuse Ettevõtete Liidulisele Koondisele, seisuga 1. jaanuar 1971 ühendati Tallinna Paberivabrik Tööpunalipu ordeniga V. Kingissepa nim Tallinna Tselluloosi- ja Paberikombinaadiga. 1. märtsist 1971 lõpetas Tallinna Paberivabrik iseseisva tootmisettevõttena tegevuse, jätkates Tööpunalipu ordeniga autasustatud V. Kingissepa nimelise Tallinna Tselluloosi- ja Paberikombinaadi tootmistsehhina nr. 2 (TK Eesti Paberitööstus Paberivabrik nr 2).

Aadressil Maakri 25 asub umbes 1909. aastal ehitatud Eduard Johansoni paberivabriku tootmishoone koos koopiana üles ehitatud väravaehitisega.Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 15

Vaata ka
Tselluloosi- ja paberitööstus
Viited

Kategooria:Eesti paberitööstus
Kategooria:Eesti tööstusettevõtted
Kategooria:Tallinna endised ettevõtted
Kategooria:Venemaa Keisririigi ettevõtted